إزنزارن (بالشلحة: ⵉⵣⵏⵣⴰⵔⴻⵏ) هي واحد لمجموعة موسيقية أمازيغية مغربية تاتغني بلأمازيغية, تأسسات ف 1972 فأݣادير. شويًا من مورا ما تأسسًات لمجموعة, ماتفاهموش شي أعضاء فيها على كيفاش باغين يخدمو, حيث كاين اللي بغا يخدم فلموسيقا لملتازمة, وكاين اللي بغا يخدم على لموسيقا د النشاط ولعراس. ف 1975, تقسمات لمجموعة على جوج مجموعات, اللي هوما: إزنزارن عبد الهادي, و إزنزارن الشامخ. إزنزارن تاتعني بالشلحة لأشعة د الشمش. ملًي كانت أتبدا لمجموعة, كان خاصهم يختارو سمية. فاللول كانت عندهم تلاتا د ليختيارات, اللي هي: إزنزارن, لمجاديل ولاً إمنارن. ختارو إزنزارن, وهي السميًة اللي باقا عندهم تال دابا. لأعضاء اللًي أسسو لمجموعة فاللول كانو هوما: عبد العزيز الشامخ. لحسن بوفرتل. عبد الهادي إݣوت. مصطفى الشاطر. مولاي إبراهيم الطالبي. لأعضاء اللًي جاو جداد من بعد هوما: محمد حنفي. حسن بيري. عبد الله أو بلعيد. إزنزارن عندهم بزاف د لأغاني لمعروفة بحال: إمًي حنًا الزين واد إتمودًون ألݣماض إزنزارن - مسار مجموعة ناضلت من أجل الكرامة الإنسانية